**NOTĂ INFORMATIVĂ**

**la proiectul hotărârii Guvernului cu privire la modificarea și abrogarea**

**unor hotărîri ale Guvernului**

|  |
| --- |
| **1. Numele iniţiatorului şi a autorului, precum şi a participanţilor la elaborarea proiectului** |
| Întru executarea prevederilor art.III din Legea nr.232 din 10 decembrie 2015, Ministerul Afacerilor Interne a elaborat prezentul proiect al hotărîrii Guvernului, care presupune modificarea Hotărîrii Guvernului nr.667 din 08 iulie 2005 „Cu privire la măsurile de realizare a Legii nr.283-XV din 4 iulie 2003” și abrogarea Hotărîrii Guvernului nr.1510 din 12 decembrie 2003 „Cu privire la aprobarea Listei obiectivelor a căror pază nu poate fi efectuată de organizațiile particulare de pază”. |
| **2. Scopul şi obiectivele urmărite prin adoptarea actului normativ** |
| Adoptarea prezentului proiect va ajusta cadrul legal privind activitatea particulară de detectiv şi de pază şi va contribui la îmbunătăţirea procesului organizatoric de acordare a serviciilor de detectiv şi pază de către persoanele licențiate în acest domeniu, asigurînd protecţia drepturilor persoanelor juridice.  Scopul proiectului hotărîrii Guvernului este consolidarea cadrului normativ existent prin păstrarea în vigoare a actelor ce prezintă şi în continuare interes social-politic şi economic, și renunţarea la acele acte normative care şi-au pierdut vitalitatea şi/sau necesitatea pentru care au fost elaborate iniţial. Proiectul hotărîrii Guvernului în cauză oferă un cadru legal unificat al modului de prestare a serviciilor particulare de pază persoanelor fizice şi juridice, inclusiv celor străine, în condițiile Legii nr.283-XV din 04 iulie 2003 privind activitatea particulară de detectiv şi de pază.  Amendamentele respective au fost propuse urmare modificărilor operate prin Legea nr. 232 din 10 decembrie 2015 pentru modificarea și completarea unor acte legislative și au drept scop evitarea suprapunerii unor prevederi, înlăturarea caracterului ambiguu și confuz al normelor în vigoare.  Art.23 alin. (10) al Legii nr.283-XI din 04 iulie 2003 privind activitatea particulară de detectiv şi de pază prevede că, activitatea particulară de pază nu poate fi practicată la obiectivele de depozitare şi păstrare a armelor, muniţiilor, materialelor explozibile ce aparţin autorităţilor publice, la obiectivele de depozitare şi păstrare a substanţelor toxice, radioactive şi periculoase, a substanţelor narcotice, psihotrope şi a precursorilor (cu excepţia instituţiilor medicale şi a farmaciilor private), precum şi la Banca Naţională a Moldovei. Prin urmare menţionăm că, activitatea particulară de pază poate fi practicată la toate obiectivele care nu cad sub incidenţa acestor restricţii.  Respectiv, Hotărîrea Guvernului nr.1510 din 12.12.2003 „Cu privire la aprobarea listei obiectivelor a căror pază nu poate fi efectuată de organizaţiile particulare de pază” este depăşită de cadrul legislativ şi urmează a fi abrogată.  Totodată, dat fiind faptul că, prin Legea nr.232 din 10 decembrie 2015 au fost stabilite obligațiile conducătorului și personalului organizației particulare de pază (Capitolul III Anexei nr.2 la Legea nr. 283-XI din 04 iulie 2003), modalitatea de achiziţionare, evidenţă, păstrare şi utilizare a armelor de foc şi mijloacelor speciale, precum şi aplicarea forţei fizice (Capitolul IV Anexei nr.2 la Legea nr. 283-XI din 04 iulie 2003), condiţiile de pază a transportului unor valori importante (Capitolul V Anexei nr.2 la Legea nr. 283-XI din 04 iulie 2003), condiţiile de pregătire, perfecţionare şi atestare a personalului organizaţiilor particulare de pază şi de eliberare acestuia a certificatelor de atestare (Anexa nr.3 la Legea nr. 283-XI din 04 iulie 2003), respectiv anexele nr.1, 2, 4 şi 5 din Hotărîrea Guvernului nr. 667 din 8 iulie 2005 urmează a fi abrogate. |
| **3. Descrierea constatărilor expertizei anticorupţie** |
| Proiectul va fi expediat Centrul Național Anticorupție pentru efectuarea expertizei în rezultatul coordonării cu instituţiile interesate. |
| **4. Fundamentarea economico – financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. |
| **5. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la modificarea și abrogarea unor hotărîri ale Guvernului, este plasat pe pagina oficială a Ministerului Afacerilor Interne, în directoriul *Transparenţa decizională /Consultări publice.* |

**Viceministru Oleg BABIN**